Rikunarita-ORG/Wikinium huggingface dataset:
# Luminate

Merki Luminate
**Luminate** (áður þekkt sem **Nielsen SoundScan**, **Nielsen Music Products** og **MRC Data**) er gagnasafn upplýsinga um sölu tónlistar, stofnað árið 1991 af Mike Fine og Mike Shalett. Gögn eru tekin saman vikulega og eru gerð aðgengileg hvern sunnudag (fyrir sölu hljómplatna) og hvern mánudag (fyrir sölu laga) til áskrifenda. Meðal þeirra eru plötufyrirtæki, útgáfufyrirtæki, smásölur, kvikmynda og sjónvarpsfélög, og umboðsmenn listamanna. Luminate er heimild sölutalna fyrir *Billboard* vinsældalistana.

## Tenglar

* Opinber vefsíða

  *Þessi tónlistargrein er stubbur. Þú getur hjálpað til með því að bæta við greinina.*
# Avril Lavigne

Avril Lavigne, 2013
**Avril Lavigne** (f. **Avril Ramona Whibley** 27. september 1984) er kanadísk rokk-, pönk og poppsöngkona. Hún fæddist í Belleville í Ontario. Þegar hún var 5 ára gömul flutti hún með fjölskyldu sinni til Napanee, Ontario í Kanada og hún ólst upp þar.

Fyrsta einsöngsframkoma hennar var í kirkju þegar hún söng lagið „Near to the heart of god“, aðeins 10 ára gömul.

Árið 1998 vann hún keppni og verðlaunin voru þau að hún fengi að syngja með kanadísku söngkonunni Shania Twain í tónleikaferð hennar. Avril stóð við hlið söngkonunnar á tónleikum í Ottawa, Kanada og þær sungu saman „What Made You Say That“.

Avril á eina yngri systur sem heitir Michelle og einn eldri bróður sem heitir Matthew.

## Útgefið efni

### Breiðskífur

* 2002 - *Let Go*
* 2004 - *Under My Skin*
* 2007 - *The Best Damn Thing*
* 2011 - *Goodbye Lullaby*
* 2013 - *Avril Lavigne*
* 2019 - *Head Above Water*
* 2022 - *Love Sux*

### Smáskífur

* *Complicated* (2002)
* *Sk8er Boi* (2002)
* *I'm With You* (2003)
* *Losing Grip* (2003)
* *Don't Tell Me* (2004)
* *My Happy Ending* (2004)
* *Nobody's Home* (2004)
* *He Wasn't* (2005)
* *Fall To Pieces* (2005)
* *Keep Holding On* (2006)
* *Girlfriend* (2007)
* *When You're Gone* (2007)

## Tenglar

* Opinber vefsíða Avril Lavigne

  *Þetta æviágrip  sem tengist tónlist er stubbur. Þú getur hjálpað til með því að bæta við greinina.*
# Hentai

**Hentai** (japanska: 変態 eða へんたい) er japanskt orð sem þýðir „undarleg ásjón“ eða „undarlegheit“. Hinsvegar í talmáli getur það þýtt „perri“ og er notað í mörgum tungumálum sem heiti yfir erótíska tölvuleiki og manga og anime sem sýna gróft kynferðislegt efni. Í japönsku er þetta orð hinsvegar aldrei notað til að lýsa erótísku efni, heldur eru hugtökin **„jū hachi kin“** (18禁; bannað sölu ungmenna þ.e.a.s. yngri en 18), **„ecchi/H anime“** (kynferðislegt/klámfengið anime) **„eroanime“** (エロアニメ; blanda af orðunum *erotic* og *anime*), eða **„seinen“** (成年; fullorðins, sem ekki ætti að rugla saman við *青年, seinen sem þýðir „unglingar“*).

Hugtakið **„hentai“** er oft notað (utan Japan) til að lýsa klámfengnum teiknimyndum, sem er ekki endilega anime eða manga.

## Bakgrunnur

*Draumur konu fiskimannsins*, er *hentai* viðarútskurður frá 19. öld.
Í japönsku er orðið *hentai* kanji sem samanstendur af 変 (*hen* sem þýðir „undarlegt“ eða „óhefbundið“) og 態 (*tai* sem þýðir „útlit“), sem mætti gróflega þýða sem „öfuguggi“ eða „pervert“. Það er aldrei notað til að lýsa klámfengnu efni, heldur aðeins til að lýsa persónu.

## Tengt efni

* Anime
* Manga

## Tenglar

* Hentai: Þróun
* Samanburður á enskri og japanskri notun orðisinns Hentai
* Stutt saga 'Hentai'-s, eftir Mark McLellandGeymt 27 júlí 2011 í Wayback Machine

  *Þessi anime/mangagrein  sem tengist kynlífi er stubbur. Þú getur hjálpað til með því að bæta við greinina.*
# Shizuoka

Sunpu-kastali í Shizuoka.
**Shizuoka** (静岡市, *Shizuoka-shi*) er borg í Shizuoka-umdæmi í Japan. Íbúar eru rúmlega 700 þúsund.

  *Þessi Japans-tengd grein er stubbur. Þú getur hjálpað til með því að bæta við greinina.*
# Li Keqiang

*Þetta er kínverskt nafn: kenni- eða fjölskyldunafnið er Li, eiginnafnið er Keqiang.*

| Li Keqiang |
| --- |
| 李克强 |
|  |
|  |
| Forsætisráðherra Alþýðulýðveldisins Kína |
| **Í embætti** 15. mars 2013 – 11. mars 2023 |
| Forseti | Xi Jinping |
| Forveri | Wen Jiabao |
| Eftirmaður | Li Qiang |
|  |
| Persónulegar upplýsingar |
| Fæddur | 1. júlí 1955(1955-07-01)
Hefei, Anhui, Kína |
| Látinn | 27. október 2023 (68 ára)
Sjanghaí, Kína |
| Stjórnmálaflokkur | Kommúnistaflokkur Kína |
| Maki | Cheng Hong |
| Börn | 1 |
| Háskóli | Háskólinn í Peking |
| Starf | Stjórnmálamaður |

**Li Keqiang** (kínverska: 李克强; 1. júlí 1955 – 27. október 2023) var kínverskur stjórnmálamaður sem var forsætisráðherra Alþýðulýðveldisins Kína frá 2013 til 2023. Li var hagfræðingur að mennt og var einn af helstu stjórnendum kínverskrar fjárhags-, utanríkis- og öryggisstefnu á ráðherratíð sinni. Hann var jafnframt næstráðandi í fastanefnd stjórnmálanefndar Kommúnistaflokks Kína, sem fer með æðstu völd í landinu. Li var einn af helstu leiðtogum „fimmtu valdakynslóðar“ Alþýðulýðveldisins ásamt aðalritaranum og forsetanum Xi Jinping.

Li komst til metorða með starfi sínu í ungliðahreyfingu Kommúnistaflokksins. Frá 1998 til 2004 var Li landstjóri Henan og flokksritari héraðsdeildar flokksins þar. Frá 2004 til 2007 var hann flokksritari í Liaoning, sem var æðsta stjórnmálaembætti héraðsins. Frá 2008 til 2013 var Li aðstoðarforsætisráðherra í ríkisstjórn Wen Jiabao og fór fyrir ráðuneyti sem sneri meðal annars að fjárhagsþróun, verðstýringu, loftslagsbreytingum og þjóðhagfræðistjórn.

Vegna reynslu sinnar úr ungliðahreyfingunni var gjarnan litið á Li sem bandamann fyrrum flokksleiðtogans Hu Jintao. Li varð forsætisráðherra árið 2013 og stóð fyrir forgangsbreytingu kínversku stjórnarinnar úr áherslu á útflutningsþróun í aukna áherslu á neyslu innanlands. Li var einnig einn helsti hvatamaðurinn að „dýpkandi umbótum“ sem tilkynntar voru haustið 2013.

Eftir að Xi Jinping varð forseti Kína var Li Keqiang eini meðlimurinn í flokksráði Kommúnistaflokksins sem
ekki var í innsta hring Xi. Li tapaði sæti sínu í fastanefnd stjórnmálanefndar flokksins í október 2022 og var leystur af hólmi sem forsætisráðherra af bandamanni Xi, Li Qiang, í mars næsta ár.

Li Keqiang lést úr skyndilegu hjartaáfalli í Sjanghaí þann 27. október 2023, innan við ári eftir að hann lét af embætti forsætisráðherra.

## Tilvísanir

|  |  |  |  |  |
| --- | --- | --- | --- | --- |
| Fyrirrennari: **Wen Jiabao** |

|  |
| --- |
| **Forsætisráðherra Alþýðulýðveldisins Kína** |
| (15. mars 2013 – 11. mars 2023) |

 | Eftirmaður: **Li Qiang** |
# Universal Music Group

| Universal Music Group |
| --- |
|  |
| Stofnað | 1934 (1934) |
| Land | Bandaríkin og Holland |
| Höfuðstöðvar | Santa Monica og Hilversum |
| Vefsíða | universalmusic.com |

**Universal Music Group N.V.** (oft stytt sem **UMG** eða **Universal Music**) er hollensk-bandarískt fjölþjóða hlutafélag í tónlistariðnaðinum. Höfuðstöðvar þess eru staðsettar í Santa Monica og Hilversum, og er félagið í eigu fyrirtækjanna Bolloré, Vivendi og Tencent. UMG er stærsta af þeim „stóru þrem“ hljómplötuframleiðendum heims, hin verandi Sony Music (SME) og Warner Music Group (WMG).

## Tenglar

* Opinber vefsíða

  *Þessi tónlistargrein er stubbur. Þú getur hjálpað til með því að bæta við greinina.*
# Þjónusta

Framleiðsla af þjónustum árið 2005.
**Þjónusta** er óáþreifanleg vara sem er ekki hægt að eiga en kemur viðskiptavini engu að síður til góða. Nokkur dæmi um þjónustu er barnagæsla, bílaviðgerð og farsímasamningur.

Lög um þjónustukaup skilgreina þjónustu sem "Með þjónustu er átt við heildarframlag seljanda sem honum ber greiðsla fyrir."

Þjónusta sem óáþreifanleg vara er afurð sem sannarlega uppfyllir loforð seljanda við kaupanda. Dæmi um þjónustu er þegar iðnmeistarar staðfesta og taka ábyrgð á að verk unnin á byggingarstað standist kröfur byggingareglugerðar. Í því tilviki er virði kaupanda fólgið í að fá staðfestingu á að byggingin standist kröfur og viðmið laga og reglna um mannvirki. Án þessarar staðfestingar og ábyrgðar iðnmeistara um hlítingu við lög og reglur, væri andvirði byggingarinnar minna enda væri óheimilt að taka það til notkunar.

Vörutegund getur verið bæði áþreifanleg vara og þjónusta á sama tíma. Flestar vörutegundir eru milli áþreifanlegra vara og þjónustu. Í veitingahúsum er til dæmis boðið upp á bæði vörur (matinn) og þjónustu.

Hagkerfi margra vestrænnna landa byggist nú á þjónustu. Samkvæmt Alþjóðagjaldeyrissjóðnum veittu Bandaríkin mesta þjónustu árið 2005. Næstmesta veittu Japan og Þýskaland. Þá myndaði þjónusta 78,5% hagkerfis Bandaríkjanna.

## Heimildir

  *Þessi grein er stubbur. Þú getur hjálpað til með því að bæta við greinina.*
# Snjallsími

Landakort í snjallsíma.
**Snjallsími** er þróuð gerð farsíma, oftast með snertiskjá, sem gerir notendum kleift að gera meira en í hefðbundnum farsíma. Snjallsími er einskonar blanda af farsíma og tölvu. Í flestum snjallsímum er hægt að sækja og setja upp ný forrit sem fylgdu honum ekki og geta bætt virkni og notkunargildi símans. Í snjallsíma er fullkomið sérhæft stýrikerfi sem forritarar geta skrifað forrit fyrir. Snjallsími eru með eiginleika bæði myndsíma og lófatölvu.

Snjallsímar eru með örgjörvum, minni, myndavél sem getur tekið myndir og myndbönd og eru oft með snertiskjám, stundum fjölsnertiskjám) og skynjurum eins og snúðum, áttavita og GPS. Sumir snjallsímar eru með innbyggðu lyklaborði en flestir notast við skjályklaborð á snertiskjá.

Helstu stýrikerfi í snjallsímum eru Android frá Google, iOS frá Apple og Windows Phone frá Microsoft.

Fyrstu símarnir sem blönduðu saman eiginleikum lófatölva og farsíma komu á markað seint á 10. áratug 20. aldar. Um 2000 náðu símar með lyklaborðum nokkrum vinsældum. Fyrsti snjallsíminn með fjölsnertiskjá var iPhone sem Apple setti á markað árið 2007. Fyrsti Android-síminn kom á markað árið eftir.

  *Þessi tæknigrein er stubbur. Þú getur hjálpað til með því að bæta við greinina.*
# Froskdýr

| Froskdýr |
| --- |
|  Trjáfroskur (*Hyla arborea*) |
| Vísindaleg flokkun |
|

|  |  |
| --- | --- |
| Ríki: | Dýraríki (*Animalia*)  |
| Fylking: | Seildýr (*Chordata*)  |
| Undirfylking: | Hryggdýr (*Vertebrata*)  |
| Flokkur: | **Amphibia** Linnaeus (1758) |

 |
| Ættbálkar |
| * Undirflokkur: Hreistursalamöndrur (*Labyrinthodontia*) - *útdauð*
* Undirflokkur: Seilfroskar (*Lepospondyli*) - *útdauð*
* Undirflokkur: *Lissamphibia*
	+ Froskar (*Anura*)
	+ Salamöndrur (*Caudata*)
	+ Ormkörtur (*Gymnophiona*)
 |

**Froskdýr** (fræðiheiti: *Amphibia*) eru flokkur seildýra sem inniheldur allar tegundir ferfætlinga sem ekki eru líknarbelgsdýr. Þau skiptast í þrjá ættbálka, ormkörtur, salamöndrur og froska. Í þróunarstiganum eru þau mitt á milli fiska og skriðdýra og voru fyrstu hryggdýr á landi fyrir um það bil 370 miljónum ára.

Froskdýr lifa um allan heim nema á köldustu svæðum, eru með misheitt blóð og kirtlaríka húð sem hefur hvorki hár, hreistur né fjaðrir. Þau anda bæði með húð og lungum og lifa mest á skordýrum, sniglum og ormum. Þau gjóta eggjum sínum oftast í vatni og festa þau í klasa eða lengjur við vatnaplöntur. Lirfurnar nefnast halakörtur og anda með tálknum.

Nokkrar tegundir froskdýra.
Fullorðin dýr lifa lengstum bæði á landi og í vatni, en hafa ekki aðlagast fullkomlega lífi á þurru landi eingöngu líkt og flestir aðrir ferfætlingar. Um 5.700 tegundir froskdýra eru til. Skriðdýrafræði er sú vísindagrein sem fæst við rannsóknir bæði á froskdýrum og skriðdýrum.

  *Þessi líffræðigrein er stubbur. Þú getur hjálpað til með því að bæta við greinina.*
# Karma

**Karma** (úr sanskrít: कर्म *kárma*, einnig á palí: कम्म *kamma*)
er andlegt hugtak sem þýðir að allar gjörðir, líkamlegar jafnt sem huglægar, valdi afleiðingum. Þessar afleiðingar birtast í næstkomandi tilverustigum. Þetta er grundvallarkenning í öllum trúarbrögðum af indverskum uppruna, svo sem búddisma, hindúisma, jaínisma og síkisma.

Samkvæmt búddisma, hindúisma og jaínisma er karma lögmál orsaka og verkana. Allar gjörðir, allar hugsanir, öll viðbrögð orsaka verkanir. Verkanir karma fylgja lögmáli og eru á engan veginn bundnar yfirvegun alheimsdómara eða guða. Í karma finnst engin refsing eða náð og fyrirfinnst því í raun hvorki gott né slæmt karma. Allar gjörðir valda karma. Takmarkið er því ekki að ná góðu karma heldur að losna frá því að skapa karma.

## Karma í hindúisma

Í hindúisma er karma séð sem óumbreytanlegt lögmál þar sem meðvitaðar jafnt sem ómeðvitaðar gjörðir eru hluti af flóknu kerfi orsaka og afleiðinga, kerfi sem er í raun óskiljanlegt fyrir þá sem eru bundnir í karma. Markmið hindúa, eins og það er sett fram í helgiritinu Bhagavad Gita, er að tileinka sér þannig lífsmáta að hann hætti að skapa karma (karma er hvorki gott né slæmt). Með því að takmarka sköpun nýs karma má nálgast jiva-atma, það er sál einstaklingsins, lokatakmarkið að ná moksha eða frelsun.

## Karma í búddisma

Búddistar leggja áherslu á að karma skapist einungis af meðvituðum gjörðum. Lögmál orsaka og afleiðinga er því í höndum einstaklingsins og með réttum gjörðum og réttum hugsunum getur einstaklingurinn að lokum losnað úr hringrás samsara, endurholdgun í nýja þjáningu lífsins.

## Heimildir

* Coogan, Michael D. (ristj.). *The Illustrated Guide to World Religions*. Oxford University Press, 2003. ISBN 1-84483-125-6.
* Schumann, Hans W. *Handbuch Buddhismus: Die zentralen Lehren – Ursprung und Gegenwart*. Diederichs: München 2000. ISBN 3-7205-2153-2.
# Tsuyoshi Kitazawa

|  |
| --- |
| Tsuyoshi Kitazawa |
|  |
| Upplýsingar |
| **Fullt nafn** | Tsuyoshi Kitazawa |
| **Fæðingardagur** | 10. ágúst 1968 (1968-08-10) |
| **Fæðingarstaður**    | Tokyo, Japan |
| **Leikstaða** | Miðjumaður |
| Meistaraflokksferill1 |
| **Ár** | **Lið** | **Leikir (mörk)** |
| 1987-1991 | Honda | () |
| 1991-2002 | Tokyo Verdy | () |
| Landsliðsferill |
| 1991-1999 | Japan | 58 (3) |
| 1 Leikir með meistaraflokkum og mörk talið í aðaldeild liðsins.
  |

**Tsuyoshi Kitazawa** (fæddur 10. ágúst 1968) er japanskur fyrrverandi knattspyrnumaður. Hann spilaði 58 leiki og skoraði 3 mörk með landsliðinu.

## Tölfræði

| Japan karlalandsliðið |
| --- |
| Ár | Leikir | Mörk |
| 1991 | 2 | 0 |
| 1992 | 11 | 1 |
| 1993 | 4 | 0 |
| 1994 | 7 | 1 |
| 1995 | 14 | 1 |
| 1996 | 5 | 0 |
| 1997 | 11 | 0 |
| 1998 | 3 | 0 |
| 1999 | 1 | 0 |
| Heild | 58 | 3 |

## Tenglar

* National Football Teams
* Japan National Football Team Database

  *Þessi knattspyrnugrein er stubbur. Þú getur hjálpað til með því að bæta við greinina.*
# Páfagaukar

| Páfagaukar |
| --- |
|   |
| Vísindaleg flokkun |
|

|  |  |
| --- | --- |
| Ríki: | Dýraríki (*Animalia*)  |
| Fylking: | Seildýr (*Chordata*)  |
| Flokkur: | Fuglar (*Aves*)  |
| Ættbálkur: | **Psittaciformes** Wagler, 1830 |

 |
| Ættir |
| * Kakadúar (*Cacatuidae*)
* Páfagaukaætt (*Psittacidae*)
 |

**Páfagaukar** eða **páfar** (fræðiheiti: *Psittaciformes*) eru ættbálkur fugla sem telur um 365 tegundir. Venjulega er þeim skipt í tvo undirættbálka; kakadúa og páfagaukaætt eða eiginlega páfagauka.

Allir fuglar af þessum ættbálki hafa einkennandi sveigðan gogg og snúa tveimur klóm fram og tveimur aftur. Páfagaukar lifa á flestum hlýrri stöðum heimsins og finnast tegundir á Indlandi, í Vestur-Afríku og Suðaustur-Asíu. Langflestir páfagaukar heimsins koma þó frá Suður-Ameríku, Mið-Ameríku og Ástralasíu.

  *Þessi fuglagrein er stubbur. Þú getur hjálpað til með því að bæta við greinina.*
# Hjólabretti

Hjólabrettakappi í lofti
**Hjólabretti** eða sjaldan **rúllubretti** er lítið bretti með fjórum hjólum, annaðhvort notað sem ferðamáta eða til afþreyingar. Brettið er yfirleitt gert úr hlynviði þöktum pólýúretanslagi sem ver viðinn og styrkir. Hjólabretti er knúið áfram með annan fót á bretti á meðan hinn ýtir. Það er líka hægt að framkvæma brellur með hjólabretti.

  *Þessi grein er stubbur. Þú getur hjálpað til með því að bæta við greinina.*
# Ibiza

**Ibiza** (stundum skrifað **Íbíza** eða **Íbísa** á íslensku) (katalónska *Eivissa*) er ein Baleareyjum í Miðjarðarhafi, nokkuð vestur af Majorka. Ibiza tilheyrir Spáni. Ibiza er stundum nefnd „eyjan hvíta“ eftir hvítmáluðu húsunum á eyjunni.

Heiti eyjarinnar er komið úr fönikísku frá Ibossim sem þýðir „eyja (guðsins) Bes“.

## Tenglar

* *Ibiza*; grein í Lesbók Morgunblaðsins 1977[*óvirkur tengill*]

  *Þessi landafræðigrein er stubbur. Þú getur hjálpað til með því að bæta við greinina.*
# Labrador hundar

| Labrador |
| --- |
|  Labrador hundur |
| Önnur nöfn |
| Labrador retriever, Labrador |
| Tegund |
| Veiðihundur, byssuhundur |
| Uppruni |
| Kanada (Nýfundnaland) |
| Ræktunarmarkmið |
|

|  |  |
| --- | --- |
| FCI: | Hópur 8, k. 1 |
| AKC: | Sporting Group |
| CKC: | Sporting Dogs |
| KC: | Gundogs |
| UKC: | Gun dogs |

 |
| Notkun |
| Fjölskylduhundur, vinnuhundur, veiðihundur |
| Lífaldur |
| 10-12 ár |
| Stærð |
| stór (23-36 kg) |
| Tegundin hentar |
| Nýliðum |
| Aðrar tegundir |
| Listi yfir hundategundir |

**Labrador hundur**, **labrador retriever** eða bara **labrador** (stundum kallaður „labbi“) er afrigði af hundi. Labrador er vinsælasta hundakynið bæði í Bandaríkjunum og Bretlandi (miðað við fjölda skráðra eigenda) en nýtur einnig mikilla vinsælda víða annars staðar. Labrador hundar eru vingjarnlegir, greindir, leiknir og geðgóðir. Þeir eru bæði prýðilegir fjölskylduhundar og vinnuhundar. Labrador hundar eru meðal þeirra hunda sem eru hvað fljótastir að læra. Þeir eru einnig þekktir fyrir að vera sundelskir, enda upphaflega ræktaðir til þess að sækja bráð skotveiðimanna í vatn og til brúks á andaveiðum. Þeir voru fyrst ræktaðir á 19. öld

Labrador hvolpur
## Stærð

Labrador hundar eru stórir hundar. Rakkar vega yfirleitt um 27-36 kg en tíkur um 23-32 kg.

## Tengill

* „Hvar er hundakynið Golden Retriever upprunnið? Er það skylt Labrador Retriever?“. *Vísindavefurinn*.

  *Þessi hundagrein er stubbur. Þú getur hjálpað til með því að bæta við greinina.*
# Warner Music Group

| Warner Music Group Corp. |
| --- |
| Núverandi nafnmerki síðan nóvember 2021 |
| Móðurfélag | Access Industries |
| Stofnað | 6. apríl 1958 (1958-04-06) |
| Stofnandi | Warner Bros. |
| Land | Bandaríkin |
| Höfuðstöðvar | New York, New York |
| Vefsíða | wmg.com |

**Warner Music Group Corp.** (oft stytt sem **WMG**) er bandarísk samsteypa fyrirtækja í skemmti- og tónlistariðnaðinum. Það er eitt af „stóru þrem“ hljómplötufyrirtækjunum á alþjóðlega tónlistarmarkaðnum, ásamt Universal Music Group (UMG) og Sony Music Entertainment (SME). Fyrirtækið á og stjórnar nokkrum af stærstu merkjum heims, þar á meðal Elektra Records, Reprise Records, Warner Records, Parlophone Records og Atlantic Records.

## Tenglar

* Opinber vefsíða

  *Þessi tónlistargrein er stubbur. Þú getur hjálpað til með því að bæta við greinina.*
# Háskóli

Low-bókasafnið í Columbia-háskóla í New York-borg.
**Háskóli** er menntastofnun þar sem fer fram æðri menntun og vísindalegar rannsóknir. Námsgráður sem veittar eru í háskólum eru í grófum dráttum á þremur stigum: bakkalárstigi (til dæmis B.A. – og B.S.-gráður eða sambærilegar gráður sem eru gráður veittar að loknu grunnnámi); kandídatsstigi (*magister* gráður sem eru veittar að loknu eins eða tveggja ára framhaldsnámi); og að lokum doktorsstigi (doktorsgráður sem veittar eru að loknu umfangsmiklu rannsóknatengdu framhaldsnámi en doktorsgráða er æðsta námsgráða sem veitt er á Íslandi).

* Kennaraháskóli er háskóli sem hefur það hlutverk að mennta kennara fyrir grunn- og framhaldsskólastig.
* Listaháskóli er skóli á háskólastigi sem býður einkum upp á menntun í listgreinum á borð við myndlist, leiklist og tónlist.
* Tækniháskóli er háskóli sem útskrifar aðallega tæknifræðinga og verkfræðinga.
* Viðskiptaháskóli er skóli sem undirbýr nemendur aðallega fyrir starf í viðskiptalífinu.

## Íslensk og erlend hugtakanotkun

Íslenska orðið „háskóli“ er notað jafnt um alla skóla á háskólastigi. Á öðrum tungumálum er oft gerður greinarmunur annars vegar á þeim skólum á háskólastigi þar sem einungis eða að langmestu leyti fer fram kennsla á grunnstigi eða á afar takmörkuðu sviði (svo sem tæknivísindum eða viðskiptum) og hins vegar á skólum þar sem kennsla fer fram í flestum greinum vísinda, bæði á grunn- og framhaldsstigi og rannsóknarstarfsemi er öllu umfangsmeiri.

Á ensku er til að mynda gerður greinarmunur á „*college*“ og „*university*“, þar sem „*college*“ er skóli á háskólastigi, sem veitir námsgráður einkum á grunnstigi, ef til vill á takmörkuðu sviði (samanber til dæmis viðskiptaháskóla eða „*business college*“) en orðið „*university*“ er notað um háskóla þar sem kenndar eru allar helstu greinar vísinda, veittar eru námsgráður á framhaldsstigi og rannsóknarstarfsemi er venjulega töluvert meiri en í þeim skólum sem teljast vera „*college*“.

Sams konar greinarmunur endurspeglast meðal annars í norsku orðunum „høyskole“ („*høgskole*“ á nýnorsku) og „*universitet*“, dönsku orðunum „*professionshøjskole*“ og „*universitet*“ og sænsku orðunum „*högskola*“ og „*universitet*“.

Af þessum sökum hefur verið lagt til að kalla íslenska háskóla sem samsvara „*university*“ eða „*universitet*“ *rannsóknarháskóla* en láta öðrum skólum eftir orðið „háskóli“. Háskóli Íslands væri þá dæmi um rannsóknaháskóla en Listaháskóli Íslands og Háskólinn á Bifröst væru venjulegir háskólar.

## Tenglar

  *Þessi skólagrein er stubbur. Þú getur hjálpað til með því að bæta við greinina.*
# Billboard

*Billboard*|  |
| Ritstjóri | Hannah Karp |
| Fyrri ritstjórar | Lee Zhito, Tony Gervino, Bill Werde, Tamara Conniff |
| Flokkar | Skemmtun |
| Útgáfutíðni | Vikuleg |
| Upplag | 17.000 tímarit á viku |
| Útgefandi | Lynne Segall |
| Stofnandi | William Donaldson og James Hennegan |
| Stofnár | 1. nóvember 1894 (1894-11-01) (sem *Billboard Advertising*) |
| Útgefandi | Eldrige Industries |
| Land | Bandaríkin |
| Höfuðstöðvar | New York, New York |
| Tungumál | enska |
| Vefur | billboard.com |
| ISSN | 0006-2510 |

Billboard er bandarískt tónlistartímarit sem var stofnað árið 1894. Það er best þekkt fyrir að gera lista yfir mest seldu stutt- og breiðskífurnar í Bandaríkjunum. Virtustu listarnir eru þeir *Billboard* Hot 100 (fyrir smáskífur) og *Billboard* 200 (fyrir breiðskífur). Að auki gefur það út aðra lista sem tengjast nokkrum tónlistarstefnum, bæði fyrir lög og plötur, og lista yfir lögin sem hljóta mestu útvarpsspilun.

## Saga

Fyrsta útgáfa tímaritsins var gefið út 1. nóvember 1894. Ritið var 8 blaðsíður og kostaði 10 bandarísk sent. Einnig var boðið upp á ársáskrift sem kostaði 90 sent. Höfuðstöðvarnar á þeim tíma voru við 11 W. Eight Street í Cincinnati, heimili William H. Donaldson og James H. Hennegan. Núverandi höfuðstöðvar eru í New York með skrifstofur í Boston, London, Los Angeles, Miami og Nashville. Þar að auki er tímaritið með ritstjórn í ýmsum stórborgum um allan heim.

## Tilvísanir

## Tenglar

* Opinber vefsíða

  *Þessi dagblaðs eða tímaritagrein er stubbur. Þú getur hjálpað til með því að bæta við greinina.*
# Gagnrýni

**Gagnrýni** er mat eða dómur á einhverju svo sem listaverki, hugsun eða framleiðslu og getur verið allt frá einni athugasemd eða stuttri blaðagrein upp í heila bók. Íslenska orðið gagnrýni er myndað af forliðnum gagn-, sem merkir í gegn og nafnorðinu rýni sem merkir *nákvæm athugun*. Orðið kemur fyrst fram á prenti í Eimreiðinni árið 1896, þar sem Valtýr Guðmundsson leggur það til sem þýðingu á orðinu krítík. Sá sem gagnrýnir er nefndur gagnrýnandi.

Alþýðuskýringin um að orðið merki að *rýna til gagns*, þ.e. að eitthvað sé skoðað nytsamlega, hefur í seinni tíð náð nokkurri fótfestu, en sú skýring er í engu samræmi við merkingu og tilurð orðsins.

## Tenglar

* *Gildi gagnrýninnar*; grein í Lesbók Morgunblaðsins 1992
* *Gagnrýni*; grein í Eimreiðinni 1896

## Heimildir

* Ásgeir Blöndal Magnússon (3. prentun mars 2008). *Íslensk orðsifjabók*. Stofnun Árna Magnússonar í íslenskum fræðum. ISBN 978-9979-654-01-8. á blaðsíðu 224 undir „*gagn-*“.
* Ásgeir Blöndal Magnússon (3. prentun mars 2008). *Íslensk orðsifjabók*. Stofnun Árna Magnússonar í íslenskum fræðum. ISBN 978-9979-654-01-8. á blaðsíðu 783 undir „*rýni*“.
* Valtýr Guðmundsson, „Gagnrýni.“ Eimreiðin, 2. árg., 3. tbl. (01.09.1896), bls. 161–5.

  *Þessi grein er stubbur. Þú getur hjálpað til með því að bæta við greinina.*